לוחמי ספינת הטילים אח"י קשת התנדבו ב"בית החם לניצולי השואה"
במהלך השבוע , ביקרו בעמותת "יד עזר לחבר" חיילים רבים , הפעם היו אלה חיילי זרוע הים , הלוחמים מספינת הטילים אח"י קשת , החיילים הגיעו ליום התנדבות ב"בית החם לניצולי השואה" של העמותה .
עבודת ההתנדבות שלהם היתה הפעם יקרה מפז , עבודתם כללה עבודות ניקיון רבות והכשרתו של שטח מקום ישיבה נוסף לניצולי השואה , דיירי הבית החם . תחזוקת האנדרטה שבמוזיאון "יד לניצול" שהקימה העמותה הנמצא ליד בית האבות של העמותה ברחוב קסל בחיפה , החיילים עסקו בטיפוח הגינות והנוי בסביבתם של מגוריי הבתים של ניצולי השואה , ועוד . החיילים עבדו מכל הלב בחריצות רבה על אף החום הכבד שהיה באותו היום , נציין כי נראה על פניהם שגם הם מאוד נהנו מיום התנדבות זה .
במהלך יום התנדבותם של החיילים בעמותה , קיבלו סקירה מקיפה על ה"בית החם לניצולי השואה" של העמותה על כל מתקניה , האזינו לדבריו של דייר הבית מוטקה ליבר , שסיפר להם אודות חייו בתקופת השואה . כמו כן שמעו את סיפורו של פיליפ אדאמס המתנדב בעמותה כבר שנים רבות .
בראיון שקיים כתב החדשות של עמותת "יד עזר לחבר" עם נדב שימחי , אחד מלוחמי "שייטת 3" , שאמר : "הגענו ביום רביעי השבוע ליום שכולו התנדבות לטובת רווחתם של ניצולי השואה , עזרנו בעבודות הגינון במסגרת התנדבות בקהילה . הרגשנו שעזרנו הרבה לדיירי הבית , ניצולי השואה של הבית החם . כמו כן האזנו בקשב רב לסיפורי הגבורה המרתקים שלהם כשחיו בתקופת השואה . צוות העמותה , העובדים והמתנדבים הרבים היו אנשים ממש נחמדים ודאגו לנו בכל היום . ממש עשו לנו חשק להתקשר לסבא וסבתא ישר אחריי ההתנדבות . אנחנו רוצים להודות למנכ"ל העמותה מר שמעון סבג ולכל צוות העמותה על כך שאירחו אותנו , ועל כך שנתנו לנו את הזכות הגדולה לעזור לה בעבודתינו בהתנדבות לטובת רווחתם של ניצולי השואה . תמשיכו בעבודת הקודש שאתם עושים . זה מבורך ביותר" .
עם סיומו של יום ההתנדבות של חיילי ספינת הטילים אח"י קשת ובסיום ארוחת הערב המפנקת שהוענקה לחיילי זרוע הים , העניק להם מייסד ומנכ"ל העמותה מר שמעון סבג תעודות הוקרה , יישר כוח לחיילי "שייטת 3" של זרוע הים מספינת הטילים אח"י קשת , מי יתן ותבורכו מפי עליון !
יש לציין כי שייטת ספינות הטילים, או בכינויה הצבאי "שייטת 3", היא הכוח הלוחם העיקרי של חיל הים הישראלי . השייטת הוקמה בסוף שנות השישים וכוללת (נכון לשנת 2015 ) 12 סטי"לים (ספינות טילים) משלושה דגמים והם: סער 4, סער 4.5 וסער 5 . השייטת מוצבת בבסיס חיל הים שבחיפה , השייטת זכתה בפרס הרמטכ"ל ליחידה המבצעית המצטיינת בצה"ל על פעילותה במהלך השנים האחרונות .
צילומים: עמית אשד , פיליפ אדאמס .
כתבה הבאה: אלפי חבילות מזון לראש השנה חולקו לנזקקים במבצע ענק של עמותת "יד עזר לחבר"